cyanic-selkie/wikianc huggingface dataset:
Longtze Premier
Longtze Premier on nopea ja kevyt 6,80 metriä pitkä kilpapurjevene. 3-4 hengen miehistöllä purjehdittaja Kölillinen urheiluvene Longtzen Premier on varustettu suhteellisen suurella genaakkerilla 59,9 neliömetriä. Kryssipurjepinta-ala on 34 neliömetriä ja myötätuuleen purjepinta-ala on 80,5 neliömetriä. Longtze Premier pohjautuu Steve Thompsonin suunnittelemaan urheiluveneeseen T680. Suurimmat erot ovat kannen suunnittelussa, evissä ja isopurjeessa. Longtze Premier suunniteltiin ja valmistettiin Kiinan America's Cup joukkueen purjehtijoiden tarpeeseen. Projektin taustalta löytyy useita ranskalaisia ja amerikkalaisia ammattipurjehtijoita.
Voikukat
Voikukat (Taraxacum) on asterikasveihin kuuluva kasvisuku. Voikukat ovat usein rikkaruohoina pidettyjä monivuotisia kasveja, jotka leviävät tehokkaasti siementensä avulla. Voikukka on kuitenkin myös kauppayrtti. Ympäri maailmaa ja myös Suomessa tavataan monia voikukan pikkulajeja, joiden väliset erot saattavat olla erittäin vähäisiä.
Kuvaus
pienoiskuva|[[Mustakimalainen (Bombus ruderarius) voikukalla]] Voikukan lehdet ovat noin 5–25 senttimetriä pitkiä ja muodostavat tiheän ruusukkeen, joka tukahduttaa muita kasveja. Ruusukkeen keskeltä nousee yksi tai useampi, maitomaista nestettä sisältävä varsi 4–30 cm:n korkeuteen. Lehdet ovat varjoisemmissa paikoissa sileäreunaisempia ja aurinkoisemmissa paikoissa jopa huomattavan sakarareunaisia.
Jokaisen varren päässä on halkaisijaltaan 2–5 cm oleva kirkkaankeltainen kukinto, mykerö, joka on päivällä avoin ja sulkeutuu yön ajaksi. Mykerö muistuttaa ulkonäöltään yhtä kukkaa, mutta on itse asiassa muodostunut useista sadoista pienistä kukista, joista jokaisessa on kaikki tavallisen kukan osat: terälehdet, verholehdet, heteet ja emi. Teriön muodostaa viisi keltaista, yhteen kasvanutta kapeaa terälehteä, jotka osoittavat samaan suuntaan ja muodostavat kielimäisen teriön. Kukkien teriöt ovatkin mykerön näkyvin osa. Niiden alla ovat valkoiset haivenmaiset verholehdet, jotka jäävät mykerön sisään piiloon. Alimpana verholehtien alla on sikiäin. Emin vartalo ulottuu koko kukan läpi, ja kaksihaarainen luotti on ylimpänä terälehtien yläpuolella. Heteiden ponnet ovat osittain kasvaneet yhteen ja muodostavat torven emin vartalon ympärille. Mykerön alla on vielä joukko vihreitä suojuslehtiä, jotka muistuttavat yksinkertaisten kukkien verholehtiä, mutta eivät kuulu mihinkään mykerön kukista.
Suurin osa voikukista lisääntyy apomiktisesti eli ilman pölytystä kehittyneistä siemenistä. Kun sikiäin kypsyy pähkylähedelmäksi, kukka lakastuu, mutta pähkylän lisäksi myös haiven­mainen verhiö jää jäljelle, jolloin koko mykeröstä tulee valkoinen haivenpallo. Haivenet toimivat ikään kuin laskuvarjoina, joiden avulla pähkylät ja niissä olevat siemenet voivat tuulen mukana kulkeutua pitkänkin matkan päähän uusiin kasvu­paikkoihin.
Elinympäristö
Voikukka kasvaa monissa paikoissa rikkakasvina, ja sitä tavataankin ihmisen muokkaamissa ympäristöissä, kuten nurmikoilla, polkujen varsilla, joutomailla, niityillä ja teiden varsilla. Voikukkia kasvaa kuitenkin myös luonnollisissa tai puoliluonnollisissa elinympäristöissä, kuten soilla, hiekkadyyneillä ja kalkkipitoisilla ruohomailla.
Voikukat eivät ole kovin vaativia kasvuympäristön suhteen. Ne suosivat valoisia, kuivia alueita. Voikukat saattavat kasvaa kuivalla puoliaavikolla, tunturissa tai jäätikön reunalla. Tunturissa viihtyvät tunturivoikukka ja atlantinvoikukka; napa-alueella kasvaa valkoisen lumivoikukan (Taraxacum arcticum) lisäksi muitakin voikukkalajeja.
Voikukkien taksonomiasta
Voikukkien suku on erittäin monimutkainen täsmällisen lajinmäärityksen suhteen. Vaikka kasvit leviävät voimakkaasti suvullisesti, on voikukan suvussa runsaasti apomiktisia pikkulajeja, alalajeja ja lajiryhmiä, joiden keskinäinen sukulaisuus on vaikeasti määritettävissä. Jo Pohjoismaissa arvellaan olevan noin 900 pikkulajia 14 ryhmässä. Suomestakin pikkulajeja löytyy yli 500.
Voikukan hyötykäyttö
Voikukkaa pidetään pääsääntöisesti rikkakasvina, mutta sitä käytetään sekä ruokana että lääkkeenä. Voikukasta voi hyödyntää kaikki osat. Lehdet sopivat esimerkiksi salaatteihin, keittoihin ja muhennoksiin ja kuivattuina yrttijuomiin. Voikukan nuppuja puolestaan voidaan käyttää kasvilisäkkeenä, tai ne voidaan myös marinoida. Voikukka sisältää myös paljon C- ja A-vitamiineja, kalsiumia, rautaa ja muita kivennäisaineita. Lehdet sisältävät muun muassa luteoliinia, apigeniinia ja apigeniiniglykosideja. Saksassa käytettiin molempien maailmansotien aikaan kuivattua voikukkaa kahvin korvikkeena. Samoin tehtiin myös Suomessa sota-aikoina. Voikukan juuri sisältää jopa 25 % inuliini-nimistä tärkkelystä, josta sotien aikana on valmistettu myös alkoholia.
Villan värjäyksessä voikukan tuoreista kukista saadaan alunalla purettamalla punaista ja keltaista sekä juurista samalla puretusaineella oranssinkeltaista väriä. Ilman puretusainetta voikukan juurista saadaan magentanpunaista ja kuparinruskeaa väriä. Irlannissa voikukkaa on käytetty myös violetiksi värjäämiseen.
Voikukkaa muistuttavia kasveja
Monia keltakukkaisia mykerökukkaisia kasveja saatetaan joskus sekoittaa voikukkaan. Tällaisia ovat esimerkiksi:
Shamaani (sarjakuvahahmo)
Shamaani on kanadalainen supersankari Marvel Comicsin sarjakuvissa. Hänen oikea nimensä on Michael Twoyoungmen.
Alun perin Shamaani oli kanadalaisen intiaaniheimon poppamiehen poika; hän oppi taikuutta perintönään. Kuitenkin hän halusi oppia lisää ja siirtyi ulkomaailmaan opiskelemaan; hänestä tuli lääkäri.
Hän tutustui opintovuosiensa aikana lahjakkaaseen fyysikkoon nimeltä James Rhodes. Kun tämä valittiin uuden supersankarijoukon eli Alfa-lentueen johtajaksi, oli luonnollista että hän etsiessään lisäväkeä kutsui myös lääkäriystävänsä.
Michael suostui ja hän sai koodinimen Shamaani.
Shamaanilla ei ole varsinaisia yliluonnollisia voimia; hän on ikäisekseen hyväkuntoinen erämaan kasvatti ja synnynnäinen erämies, mutta yliluonnollisuuteen hän käyttää intiaanitaikuutta. Hänellä on taikapussi, josta hän vetelee ulos kaikkea tarvitsemaansa; näiden esineiden kautta hän kanavoi intiaanitaikuutta. Pussiin ei kuitenkaan saa milloinkaan katsoa: se ei oikeastaan ole pussi vaan portti toiseen maailmankaikkeuteen.
Siviilissä Michael Twoyoungmen toimii suuren intiaaniyhteisön oman sairaalan ylilääkärinä, joskin hallinnon hän jättää muille ja toimii ensisijaisesti hoitavana lääkärinä; hän on äärimmäisen sosiaalinen luonne ja auttaa jokaista avun tarvitsijaa kyselemättä ja palkkiota vaatimatta.
Lääkärinä toimiessaan hän pitää pitkät mustat hiuksensa kahdella intiaanityylisellä palmikolla, mutta Shamaanina hän avaa palmikot ja sitoo hiuksensa intiaanin sotanauhalla. Samalla hän vaihtaa siviilivaatteensa intiaanin nahkaiseen sotamekkoon, pitkiin nahkahousuihin, lannevaatteeseen ja mokkasiineihin.
Shamaanilla on tytär, Talismanni, joka ei voi sietää taikuutta; hänen voimakseen onkin muotoutunut taikuuden neutralointi pelkällä kosketuksella.
Punakallo
Punakallo on nimi kolmelle eri Marvel-kustantamon sarjakuvissa esiintyvälle superroistolle. Kaksi ensimmäistä Punakalloa toimivat natsi-Saksan tiedustelupalvelun tehtävissä, kolmas Punakallo toimi Neuvostoliiton palveluksessa. Punakallon ensiesiintyminen tapahtui yhdysvaltalaisessa Captain America Comics -lehden ensimmäisessä numerossa vuonna 1941. Ensimmäinen Punakallo, Johann Schmidt on Kapteeni Amerikan arkkivihollinen ja tunnetuin Punakallon henkilöllisyyden ottanut henkilö. Toinen Punakallo, George John Maxon oli yhdysvaltalainen teollisuusjohtaja, joka kääntyi kannattamaan kansallissosialismia ja sabotoimaan Yhdysvaltain sotaponnisteluja. Kolmas Punakallo, Albert Malik tunnetaan parhaiten kenties Hämähäkkimiehen vanhempien surmaamisesta.
Johann Schmidt
left|thumb|Johann Schmidt, ensimmäinen Punakalloksi kutsuttu mies. Johann Schmidt syntyi väkivaltaiselle, alkoholisoituneelle Hermann Schmidtille ja hänen pyhimysmäiselle vaimolleen Martha Schmidtille Saksassa. Martha kuoli synnyttäessään Johannia, joka ajoi Hermannin hulluuden partaalle. Hän yritti hukuttaa vastasyntyneen, syyttäen tätä vaimonsa murhasta. Tohtori joka oli avustanut synnytyksessä ehti väliin ja pelasti Johannin omalta isältään. Seuraavana aamuna Hermann surmasi itsensä ja orvoksi jäänyt Johann vietiin orpokotiin. Hän kuitenkin karkasi orpokodista seitsemän ikäisenä ja elätti itseään varkaana ja kerjäläisenä. Suurimman osan ajastaan Johann kuitenkin vietti vankilassa tekemiensä rikosten vuoksi.
Natsi-Saksan nousun aikana Schmidt palkattiin kantajaksi hotelliin. Sattumalta Adolf Hitler majoittui hotelliin ja otti Schmidtin huostaansa aikeenaan kasvattaa tästä täydellisen kansallissosialistin.
Hitler kasvatti Schmidtin henkilökohtaisesti ja paneutui suuresti innostuneena tämän kehitykseen. Schmidtin valmistuttua Hitler lahjoitti tälle uuden univormun ja groteskin punaisen kallomaskin. Schmidt nimettiin uudelleen Punakalloksi. Punakallo määrättiin hoitamaan natsien tiedustelupalvelua ja vastaamaan sen tekemistä terroristi-iskuista. Toisessa maailmansodassa Punakallo suoritti lukuisia onnistuneita sabotaaseja ympäri Eurooppaa ja hänen nimensä herätti kauhua. Punakallon propaganda-efekti oli niin voimakas, että Yhdysvallat päätti luoda oman supersotilaansa. Niin hintelästä Steve Rogerista luotiin Kapteeni Amerikka. Ei kestänytkään kauan kun Punakallo ja Kapteeni Amerikka iskivät rajusti yhteen lukuisia kertoja maailmansodan riehuessa. Heidän viimeinen yhteenottonsa päättyi sortuvan talon romahtamiseen Punakallon päälle ja tämän jäädessä vuosikymmeniksi koomaan sen alle.
Hydra pelasti myöhemmin Punakallon. Punakallo juonitteli itsensä nopeasti järjestön johtoon ja suunnitteli hyökkäävänsä Kapteeni Amerikan kimppuun.
Vanhat viholliset ottivat useasti uudelleen yhteen Kapteeni Amerikan tuhotessa järjestelmällisesti tämän suunnitelmia. Punakallon terveyden haipuessa geneetikko Arnim Zola loi tälle uuden kehon Kapteeni Amerikan kehosta otetusta ihonäytteestä.
Kutsuen itseään herra Smithiksi Punakallo juoni Kapteeni Amerikan paikalle Urakoitsijan kouluttaman John Walkerin tarkoituksenaan mustata Kapteenin mainetta. Urakoitsija koulutti myös lukuisia kätyreitä Punakallon harjoitusvastustajiksi, jotta tämä olisi Kapteeni Amerikan kohdatessaan valmistautunut tarpeeksi. On mahdollista, että Urakoitsija koulutti myös Punakalloa suoraan.
Albert Malik
Josef Stalinin kuoltua vuonna 1953, Neuvostoliiton hallituksen jäsen, Georgi Malenkov määräsi Albert Malikin ottamaan harteilleen Punakallon identiteetin. Huolimatta kommunismin ja kansallissosialismin vastakkainasettelusta Malenkov toivoi hyötyvänsä Punakallon nimen painoarvosta. Punakallon ensimmäinen tehtävä oli paikantaa bunkkeri, jossa natsien vaarallisimpia aseita säilytettiin. Punakallo hyökkäsi Yhdistyneiden kansakuntien rakennukseen myöhemmin, mutta hänen vastaansa asettuivat Kapteeni Amerikka ja Bucky. Punakallon onnistui kuitenkin saamaan käsiinsä kartta, joka johdatti hänet salaiseen kätköön. Löytö oli kuitenkin pettymys, sillä rakennuksesta löytyi ainoastaan Hitlerin kirjoituksia, mitaleja ja luonnostelmia.
Punakallo naamioitui myöhemmin yhdysvaltalaiseksi tieteilijäksi ja yritti näin saada tietoja salaisista rakettisuunnitelmista. Hänen onnistui surmata senaattori Joseph McRooter ja asettua tämän paikalle. Käyttäen hyväksi uutta identiteettiään Punakallo alkoi levitellä vääriä tietoja eräiden johtohenkilöiden kommunistisympatioista, Kapteeni Amerikan ja Buckyn onnistui kuitenkin paljastaa tämän suunnitelmat.
Välttääkseen lisätaisteluja Kapteeni Amerikan kanssa Punakallo siirsi toimintansa Algeriaan, jossa hän perusti valtavan kansainväliseen rikollisuuteen keskittyneen organisaation. Vuosikymmeniä myöhemmin Punakallo sai selville kahden salaisen agentin, Richard ja Mary Parkerin (Peter Parkerin vanhemmat) asuvan maassaan. Hän antoi käskyn teloittaa nämä välittömästi.
Myöhemmin Hämähäkkimies matkusti Algeriaan tutkiakseen vanhempiensa kuolemaa ja sai toimillaan puhdistettua vanhempiensa maineen. Samalla Punakallo pakeni maasta ydinaseen kera. Hopeasapelin, Hiekkamiehen ja Haukansilmän onnistui kuitenkin lopettaa ydinuhka lyhyeen. Nelikko passitti Punakallon vankilaan Algeriassa.
Punakallon alaiset kuitenkin vapauttivat tämän vankilasta, mutta kuolivat miltei kaikki paon aikana. Helikopterissa Punakallo alkoi välittömästi punoa uusia juonia, kun kopterin pilotiksi naamioitunut Alamaailman Vitsaus ampui tätä rintaan ja viskasi ruumiin ulos ovesta. Myöhemmin selvisi, että Punakallo (Johann Schmidt) oli murhan takana.
Voimat ja varusteet
Punakallolla ei ole yliluonnollisia kykyjä. Hänellä on ikäisensä, aktiivisesti kuntoilevan miehen voimat. Hän on nerokas taktikko ja poliittisessa pelissä mestari. Ainoastaan Schmidtin siirtäessä tajuntansa Kapteeni Amerikasta kloonattuun kehoon, hän omasi supersotilasseerumin mukanaan tuomat fysikaaliset ominaisuudet. Tässä kehossa Schmidt omasi paremman fyysisen voiman, nopeuden, notkeuden, kestävyyden, refleksit, koordinaation ja tasapainon kuin mikään olympia-atleetti. Huolimatta Punakallon kasvojen kammottavasta arpikudoksesta hänen aistinsa ovat silti keskitasoa paremmat. Hän on harjoittanut taitojaan useiden eri tuliaseiden kanssa, ja hänellä on laaja-alainen tietämys eri kamppailulajeista. Punakallo on tarjonnut valtavan voimakkaalle Kingpinille varteenotettavan vastuksen lähitaistelussa.
Punakallon käytössä on myös muita aseita. Useimmat näistä ovat normaaleja käsiaseita, mutta hänellä on käytössään myös tieteilijöidensä valmistavia tuhoavampia aseita. Punakallo on myös käyttänyt rikoksissaan Arnim Zolan luomuksia.
Elokuvat
200px|right|thumb|Punakallo [[Captain America (vuoden 1991 elokuva)|Captain America -elokuvassa.]]
Heidi Kackur
Heidi Kackur (s. 31. lokakuuta 1978) on suomalainen jalkapalloilija.
Kackur on urallaan pelannut Norrvalla FF:ssä, ruotsalaisessa Malmö FF:ssä ja FC Unitedissa, jossa hän voitti Suomen cupin 2001 ja mestaruuden 2002. Kackur on pelannut Suomen naisten jalkapallomaajoukkueessa 48 maaottelua, joissa hän on tehnyt 12 maalia. Hän oli myös mukana Suomen joukkueessa 2005 EM-kisoissa ja pelasi kaikissa otteluissa.
Clumsy Ninja
Peli esiteltiin ensimmäisen kerran "joululomalla" 2012, mutta sen julkaisu lykkääntyi lähes vuodella. Se tuli ladattavaksi maailmanlaajuisesti AppStoreen 21. marraskuuta 2013. Julkaisun yhteydessä Clumsy Ninjasta tuli ensimmäinen pelisovellus, mistä on lisätty myös videotraileri App Storeen.
NaturalMotionin CEO Torsten Reil esitteli uuden "interaktiivisen lelun" nimeltään "Clumsy Ninja" samalla kun Apple iPhone 5 esiteltiin.
Pelaaminen
Pelin pelattavuus keskittyy harjoittelevan ninjan ympärille, joka voi improvisoida hänen "ninjataitojaan". Pelaaja voi harjoittaa ninjaa tekemällä lukuisia aktiviteetteja kuten: leikkimällä piilosta, hyppimällä trampoliinilla, harjoittelemalla ilman nyrkkeilysäkkiä sekä monia muita aktiviteetteja. Kun ninja improvisoi taitojaan hän ansaitsee uusia vöitä. Toinen suuri osa peliä on matkusteleminen ympäri maailmaa ja suorittaa tehtäviä. Tekemällä niin pelaaja avaa uusia avusteita, joita voi käyttää myöhemmin ninjan harjoittamiseen.
Vastaanotto
Peli sai pääosin positiivisia vastaanottoja, monien kehuessa sen vallankumouksellista teknologiaa. "Clumsy Ninja" on saanut App Storessa käyttäjiltä keskiarvoksi 4 ja ½ tähteä. Toucharcade antoi pelille arvosanaksi 4/5 sanoen: "NaturalMotion on luonut jotain hyvin vaikuttavaa ja he selvästi haluavat näytellä heidän pientä Ninjaa ja sitä mitä hän osaa tehdä".
IGS Tietohuoltoasema
iGS:llä oli myös viikoittainen radio-ohjelma Kysy mitä vain Yleisradion Ylen aikainen -kanavalla. Radion kuuntelijat saattoivat lähettää kysymyksiä Ylen aikaisen www-sivun kautta tai soittamalla toimitukseen. Kysymykset välitettiin iGS:n radiotiimille, joka valitsee yhden kysymyksen vastattavaksi suorassa lähetyksessä. Muut kysymykset ja vastaukset ovat luettavissa iGS:n www-sivuilta.
Historiaa
iGS avattiin vuonna 2001. Helsingin kaupunginkirjasto rakensi sen Bill & Melinda Gatesin säätiön Access to Learning -palkinnon varoilla. Kirjasto vastaanotti palkinnon kesällä 2000. iGS suunniteltiin kaksivuotiseksi projektiksi, mutta siitä on tullut osa kirjaston arkityötä.
Palvelu nimettiin uudelleen vuoden 2013 alusta Kysy.fi -nimisenä. Vanhat iGS-vastaukset ovat saatavilla myös uudessa verkkopalvelussa.
Creed: The Legacy of Rocky
Creed on vuonna 2015 ensi-iltansa saanut yhdysvaltalainen urheiludraamaelokuva, jonka on ohjannut Ryan Coogler. Elokuvan pääosaa Adonis Johnson Creediä, Apollo Creedin aviotonta poikaa, esittää Michael B. Jordan ja Sylvester Stallone uusii roolinsa Rocky Balboana. Se on Rocky-elokuvasarjan seitsemäs elokuva, ja samalla sekä spin-off että jatko-osa vuoden 2006 elokuvalle Rocky Balboa.
Juoni
On vuosi 1998 ja Adonis "Donnie" Johnson, entisen raskaansarjan mestarin Apollo Creedin avioliiton ulkopuolisen rakastajan poika, suorittaa tuomiota Los Angelesin nuorisovankilassa, kun Creedin leski Mary Anne vierailee ja pyytää häntä mukaansa. Vuonna 2015 Donnie on Tijuanassa valmistautumassa paikallisessa baarissa järjestettyyn otteluun. Palattuaan viimeisimmästä ottelustaan ​​Donnie eroaa työstään Smith Boardley Financial Groupissa jatkaakseen unelmaansa tulla ammattinyrkkeilijäksi. Mary Anne vastustaa voimakkaasti Donnien pyrkimyksiä, sillä hän muistaa kuinka Ivan Drago tappoi hänen miehensä kehässä kolmekymmentä vuotta sitten. Donnie hakee Los Angelesin eliitin Delphi Boxing Academyyn, jota johtaa perheen ystävä Tony "Pikku Duke" Evers Jr., Apollon valmentajan Tony "Duke" Eversin poika. Häntä ei kuitenkaan valita akatemiaan. Donnie häviää harjoitusottelussa kevyen raskaansarjan ensimmäiselle haastajalle Danny "The Stuntman" Wheelerille, joka oli salilla antanut avoimen haasteen panoksena omistamansa vuoden 1956 Ford Mustang. Häviö ei lannista Donnieta, vaan hän matkustaa Philadelphiaan toivoen saavansa yhteyden isänsä vanhaan ystävään ja kilpailijaan, entiseen raskaansarjan mestariin Rocky Balboaan.
Donnie tapaa Rockyn tämän italialaisessa ravintolassa Adrian'sissa, jonka Rocky on nimennyt kuolleen vaimonsa muistoksi ja pyytää Rockyä valmentajakseen. Rocky on haluton palaamaan nyrkkeilymaailmaan, koska hän on jo tehnyt yhden ottelun mittaisen paluun vanhalla iällään huolimatta nyrkkeilyurallaan kärsimästään aivovauriosta. Lopulta hän kuitenkin suostuu. Donnie kysyy Rockylta "salaisesta kolmannesta ottelusta" hänen ja Apollon välillä tämän autettua Rockyä palaamaan raskaansarjan mestariksi. Rocky paljastaa, että Apollo voitti. Donnie harjoittelee Front Streetin kuntosalilla yhdessä useiden Rockyn pitkäaikaisten ystävien avustamana. Hän myös kiinnostuu romanttisesti nousujohteisella uralla olevasta laulajasta ja lauluntekijästä Biancasta.
Donnie ottelee käyttäen sukunimeä Johnson ja lempinimeä "Hollywood", ja voittaa paikallisen nyrkkeilijän Leo "The Lion" Sporinon, mikä järkyttää hänen avustajiaan. Siksi he vuotavat julkisuuteen tiedon, että Donnie on Apollo Creedin avioton poika. Rocky saa puhelun maailman kevyen raskaansarjan mestarilta "Pretty" Ricky Conlanilta, jonka lähestyvä vankilatuomio pakottaa eläkkeelle. Conlan ehdottaa Donnieta viimeiseksi haastajakseen - edellyttäen, että tämä muuttaa laillisesti sukunimensä Creediksi. Donnie kauhistuu ensin ja kertoo haluavansa luoda oman perintönsä. Lopulta hän kuitenkin suostuu.
Donnieta valmentavalla Rockyllä ​​on diagnosoitu ei-Hodgkinin lymfooma. Hän ei halua käydä läpi kemoterapiaa, sillä hän muistaa, ettei sillä pystytty pelastamaan Adriania, kun tällä oli munasarjasyöpä. Syöpädiagnoosi ja se, että hänen paras ystävänsä ja vaimonsa Adrianin veli Paulie Pennino, Adrian, Apollo ja hänen entinen valmentajansa Mickey Goldmill ovat kaikki kuolleet, pakottavat Rockyn kohtaamaan oman kuolevaisuutensa. Nähdessään Rockyn järkyttyneen Donnie kehottaa häntä hakeutumaan syöpähoitoon.
Donnie ottelee Conlania vastaan ​​Goodison Parkissa Conlanin kotikaupungissa Liverpoolissa. Ottelussa on monia yhtymäkohtia Rockyn ja Apollon ensimmäiseen otteluun 40 vuotta aiemmin. Ennen astumistaan ​​kehään, Donnie saa lahjan Mary Annelta - uudet Yhdysvaltain lipun väriset shortsit, jotka ovat samanlaiset ​​kuin Apollon ja myöhemmin Rockyn käyttämät. Melkein kaikkien yllätykseksi Donnie tarjoaa Conlanille kovan vastuksen. Conlan lyö Donnien kanveesiin, mutta Donnie toipuu ja lyö Conlanin kanveesiin ensimmäistä kertaa tämän uralla. Donnie kestää koko ottelun, mutta Conlan voittaa hajaäänin (aivan kuten Apollo säilytti tittelinsä hajaäänin Rockyä vastaan). Donnie on kuitenkin voittanut Conlanin ja yleisön kunnioituksen. HBO:n selostaja Max Kellerman kiteyttää: "Ricky Conlan voitti ottelun, mutta Adonis Creed voitti illan." Conlan sanoo Donnielle, että tämä on kevyen raskaansarjan tulevaisuus.
Elokuva loppukohtauksessa Donnie ja heikko, mutta paranemassa oleva Rocky kiipeävät kuuluisat 72 askelmaa Philadelphian taidemuseon sisäänkäynnin ulkopuolella.
Kuvaukset ja julkaisu
Elokuvan kuvaukset alkoivat 19. tammikuuta 2015 Englannissa.
Creed sai ensi-iltansa Yhdysvalloissa 25. marraskuuta 2015.
Vastaanotto
Creed sai pääosin positiivisen vastaanoton. Rotten Tomatoes -sivustolla 93% kriitikoista on antanut sille positiivisen arvosanan keskimääräisellä arvosanalla 7,9/10. Tulos perustuu 184 arvosteluun. Metacritic keräsi elokuvalle arvosanan 82/100, joka perustuu 41 elokuvakriitikon antamien arvosanojen keskiarvoon. Elokuva oli tammikuuhun 2016 mennessä tuottanut maailmanlaajuisesti noin 119,7 miljoonaa dollaria.
Tariq Aziz
thumb|Tariq Aziz ja [[Vladimir Putin vuonna 2000]] Mikhail Yuhanna, tunnettu nimellä Tariq Aziz tai Tareq Aziz , (28. huhtikuuta 1936 Tel Keppe – 5. kesäkuuta 2015 ) oli irakilainen poliitikko, joka toimi vuosikymmeniä Saddam Husseinin läheisenä avustajana. Aziz toimi Irakin ulkoministerinä vuosina 1983–1991 ja varapääministerinä vuosina 1979–2003. Muista Husseinin kauden Irakin johtajista poiketen Aziz oli etniseltä taustaltaan assyrialainen ja oli uskonnolliselta taustalta kaldealaiskristitty. Yhdysvaltain ja sen liittolaisten hyökättyä Irakiin maaliskuussa 2003 Aziz oli Yhdysvaltain julkaisemalla etsityimpien irakilaisten listalla sijalla 25. Hän antautui huhtikuussa 2003.
Irakilainen tuomioistuin tuomitsi Azizin 15 vuodeksi vankeuteen rikoksista ihmisyyttä vastaan 11. maaliskuuta 2009. Hänet tuomittiin kuolemaan lokakuussa 2010. Hänen ja kahden muun tuomitun tuomion perusteena on shiiojen uskontopuolueiden vainoaminen. 17. marraskuuta 2010 Irakin presidentti Jalal Talabani kieltäytyi allekirjoittamasta Azizin teloitusmääräystä. Syiksi hän ilmoitti myötätuntonsa Azizia kohtaan, hänen korkean ikänsä ja sen, että Aziz on kristitty. Vatikaani, monet Euroopan maat ja ihmisoikeusjärjestö Amnesty International vetosivat Azizin pelastamisen puolesta.
Aziz kuoli 5. kesäkuuta vuonna 2015 irakilaisessa sairaalassa. Aziz oli siirretty sairaalaan vankilasta, missä hän oli ollut vankina.
Kazumichi Takagi
Kazumichi Takagi (s. 21. marraskuuta 1980 Shiga) on japanilainen entinen jalkapalloilija.
Jalkapallomaajoukkue
Takagi debytoi Japanin maajoukkueessa elokuussa 2008. Hän on pelannut viisi maaottelua.
Sigizmund Levanevski
thumb|right|145px|Sigizmund Levanevsky Sigizmund Aleksandrovitš Levanevski (s. 15. toukokuuta 1902 – katosi 13. elokuuta 1937) oli neuvostoliittolainen puolalaista syntyperää oleva lentäjä ja Neuvostoliiton sankari (1934). Sigizmund Levanevski syntyi puolalaisen perheen lapsena Pietarissa, hänen veljensä Józef Lewoniewski (1899–1933) oli puolalainen urheilulentäjä. Sigizmund osallistui lokakuun vallankumoukseen bolševikkien puolella ja osallistui myöhemmin Venäjän sisällissotaan palvellen puna-armeijassa vuodesta 1918 alkaen. 1925 hän valmistui Sevastopolin lentosotakoulusta ja tuli sotilaslentäjäksi. Vuonna 1930 hän jäi reserviläiseksi.
13. heinäkuuta 1933 hän pelasti yhdysvaltalaisen lentäjän James Matternin, jonka oli ollut pakko laskeutua Anadyriin yrittäessään lentää maailman ympäri. Huhtikuussa 1934 Levanevski osallistui arktiseen pelastusoperaatioon pelastamalla ihmisiä uppoavalta Tšeljuskin-laivalta. Tämän johdosta hänelle myönnettiin Neuvostoliiton sankarin arvo.
Vuonna 1936 hän lensi Los Angelesista Moskovaan.
12. elokuuta 1937 Levanevskin johtama kuusihenkinen lentomiehistö aloitti lennon Moskovasta Yhdysvaltoihin Pohjoisnavan kautta. Radioyhteydet koneeseen katkesivat seuraavana päivänä kello 17.58 Moskovan aikaa kun lennon miehistö oli kertonut huonontuvasta säästä. Etsinnöistä huolimatta koneen miehistöä ei koskaan löydetty ja heidät julistettiin kuolleeksi.
Bruno Aspelin
pienoiskuva|180px|Aspelin mallina [[Magnus Enckellin maalauksessa Pää vuodelta 1894 ]] Bruno Aspelin (11. huhtikuuta 1870 Helsinki – 9. joulukuuta 1941 Helsinki ) oli suomalainen kuvataiteilija ja säveltäjä.
Caroline Hagman
Caroline Hagman (o. s. Backa, s. 26. tammikuuta 1987) on aktiiviuransa lopettanut suomalainen pikajuoksija. Hän edusti IK Falkenia ja vuodesta 2006 lähtien hänen valmennuksestaan vastasi Mats-Johan Hagman. Kalevan kisoissa Hagman saavutti pronssia 400 metrin aitajuoksussa vuonna 2007. Lisäksi hän voitti viestijuoksun SM-kisoissa pronssia 4 x 100 metrin viestijuoksussa sekä kultaa, hopeaa ja kaksi pronssia 4 x 400 metrin viestijuoksussa. Sisäratojen SM-kisoissa Hagman saavutti hopeaa 400 metrin juoksussa vuonna 2010 sekä kultaa 300 metrin aitajuoksussa vuonna 2008.
Aktuaari
Aktuaari (lat. āctuā'rius, toimitsija) on viraston asiakirjoja vastaanottava ja säilyttävä virkamies. Eräissä virastoissa hänen tehtäviinsä kuuluu tilastojen laadinta. Myös vakuutusmatemaatikoista käytetään aktuaari-nimitystä. SHV-aktuaariksi nimitetään sosiaali- ja terveysministeriön hyväksymää vakuutusmatemaatikkoa. Käytössä on myös yliaktuaarin virkanimike.
Suomessa aktuaareja on ollut hovioikeuksissa, Helsingin, Turun, Tampereen ja Viipurin maistraateissa ja raastuvanoikeuksissa sekä senaatin talousosaston oikeustoimituskunnassa, tilastollisessa päätoimistossa, koulu-, metsä-, rautatie-, teollisuus- ja postihallituksessa. Nykyisin aktuaareja on vakuutusyhtiöissä, Tilastokeskuksessa ja Kansaneläkelaitoksessa. Yliopiston aktuaarinkansliassa ilmoittaudutaan yliopistoon, hoidetaan opiskelijakorttiasiat ja ylläpidetään opiskelijatietojärjestelmää.
Lounasseteli
Lounasseteli on maksuseteli, jolla voi maksaa aterian ravintolassa tai ruokakaupassa. Lounassetelin avulla työnantaja voi tarjota työntekijälle ravintoedun.
Facheiroa
Facheiroa on kaktuskasveihin kuuluva suku, jossa on kolme brasilialaista tropiikin lajia.
Tietokone
thumb|250px|[[Nasan supertietokone Columbia.]] Tietokone on laite, joka käsittelee numeeris-loogista tietoa ohjelmointinsa mukaisesti. Arkikielessä tietokoneella tarkoitetaan yleensä yleiskäyttöistä laitetta, joka on tarkoitettu suorittamaan monenlaisia tietojenkäsittelytehtäviä. Myös esimerkiksi pelikonsolit ja matkapuhelimet ovat perusluonteeltaan tietokoneita, vaikka erikoistuneiden käyttötarkoitustensa takia niitä ei sellaisiksi yleensä kutsuta. Myös sulautetuissa järjestelmissä on laitteen sisällä tietokone, vaikka käyttäjä ei aina ole siitä edes tietoinen.
Lounasseteli
Historiaa
Setelin liikeidean oli kehittänyt brittiläinen John Hack vuonna 1954. Sveitsissä setelit otettiin käyttöön 1961. Ranskassa lounassetelistä tuli virallisesti hyväksytty luontoisetu vuonna 1967.
Suomessa Lounasseteli otettiin käyttöön vuonna 1974, kun ravintolaelinkeino ja Luottokunta perustivat Lounasseteli Oy:n.
Tietokone
Tietokoneiden edeltäjinä voidaan pitää yhtäältä reikäkorttien käsittelyyn tarkoitettuja reikäkorttikoneita ja toisaalta esimerkiksi mekaanisia laskimia. Ensimmäiset varsinaiset ohjelmoitavat tietokoneet rakennettiin 1940-luvulla ja niitä käytettiin muun muassa toisen maailmansodan aikaan salakirjoitusten murtamiseen (brittiläinen Colossus), tykistön ammusten ratojen laskentaan (yhdysvaltalainen ENIAC) ja lentokonesuunnittelun lujuuslaskentoihin (saksalainen Z3).
Facheiroa
Tuntomerkit
Lajit ovat pensasmaisesti tai puumaisiksi kasvavia, jopa viisi metriä korkeita lyhytrunkoisia kaktuksia. Varret ovat pystykasvuisia ja pylväsmäisiä ja niissä on 12–25 uurretta, joskus enemmänkin. Piikit ovat vaihtelevanlaisia. Varren osa, johon kukat syntyvät on toisinaan erilaistunut lateraaliseksi kefalioksi, joka on joko varteen uponnut tai sen pinnalla. Kasvit kukkivat yöllä putkimaisin kukin. Niissä on paljon pieniä limittäisiä suomuja. Kukan tyviosat ovat runsaskarvaisia. Kehälehdet ovat lyhyet ja alimmat heteet muodostavat osittain umpinaisen mesiäiskammion. Avautumaton hedelmä on pallomainen, mehevä, vihreä, ruskea tai purppurainen ja lähes läpikuultava. Malto on mehukas.
Lounasseteli
Lounassetelit Suomessa
Suomessa on vuonna 2019 ainakin kolme lounassetelijärjestelmää: Edenred Finland Oy:n Lounasseteli, ePassi Lounas -sähköinen ravintoetu ja Smartum Oy:n Smartum Lounas. ePassin Lounas-etua voi hyödyntää noin 6 000 kahvilassa ja ravintolassa, Edenredin Lounasseteli käy maksuksi yli 14 500 ruokapaikassa ja Smartum Lounas yli 2 000 ravintolassa. Lisäksi on sähköisiä maksujärjestelmiä tai nettiselainratkaisuja, jotka muistuttavat lounasseteliä.
Facheiroa
Levinneisyys
Facheiroa-kaktukset kasvavat Brasilian koillisosassa Bahian maakunnassa.
Tietokone
Tietokoneen toiminta
thumb|right|250px|Babbagen [[Analyyttinen kone.]] Matematiikan professori Charles Babbage kehitti jo 1800-luvulla mekaanisen tietokoneen nimeltä Analyyttinen kone. Yksi tunnetuimmista tietokoneen matemaattisista malleista on Turingin kone, jonka kehitti englantilainen matemaatikko Alan Turing. Tietojenkäsittelyn ekvivalenssiperiaatteen mukaan kaikki tietokoneet pystyvät suoriutumaan samoista tehtävistä, mikäli käytössä on riittävästi tallennustilaa ja aikaa. Jos siis koneella tai formaalilla järjestelmällä (esimerkiksi ohjelmointikielellä) voi toteuttaa Turingin koneen, sillä voi toteuttaa myös minkä tahansa algoritmin tai ohjelman, jonka Turingin kone pystyy ratkaisemaan.
Lounasseteli
Lounassetelit Suomessa
Lounassetelillä voi maksaa aterioinnin ravintolassa. Niitä käytetään myös joissain ruokakaupoissa. Ruokakaupoissa lounassetelillä voi ostaa valmista annosruokaa, joka ei ole teollisesti pakattua, käytännössä siis lounasannoksia tai täytettyjä leipiä kaupan tuoretiskiltä. Lounassetelillä ei voi ostaa alkoholia tai tupakkatuotteita eikä myöskään makeisia, napostelutuotteita, eineksiä tai muita elintarvikkeita. Lounassetelistä ei saa vaihtorahaa eikä sitä vaihdeta rahaksi.
Tietokone
Tietokoneen toiminta
Nykyaikaiset yleiskäyttöiset tietokoneet perustuvat John von Neumannin mallin mukaiseen rakenteeseen. Erikoissovelluksissa voi olla käytössä Neumannin mallista poikkeavia tietokoneita. Esimerkiksi signaalinkäsittelyyn tarkoitetut suorittimet ovat usein Harvard-arkkitehtuurin mukaisia. Useimmat tietokoneet toteuttavat John von Neumannin mallia, jossa sekä ohjelma että sen käsittelemä tieto ovat samaan muistiin tallennettua dataa. Harvinaisemmassa Harvard-arkkitehtuurissa ohjelma ja sen käsittelemä tieto ovat omissa muisteissaan.
Lounasseteli
Lounassetelit Suomessa
Palvelun toimittaja perii komission setelistä. Suomessa käytetään nykyisin paperisia lounasseteleitä ja/tai niiden sähköisiä vaihtoehtoja.
Tietokone
Tietokoneen toiminta
Varhaisissa tietokoneissa käytettiin kymmenjärjestelmää ennen binäärijärjestelmän yleistymistä, jota von Neumann ehdotti EDVAC:in ratkaisuna. Nykyään suorittimien alkeellisimmat perusosat suorittavat Boolen algebraan kuuluvia perusoperaatioita. Koska Boolen algebra perustuu kahteen totuusarvoon, on luontevaa käyttää niitä kaiken käsiteltävän tiedon ilmaisemiseen: esimerkiksi lukuja on teknisesti yksinkertaisinta käsitellä, jos ne on esitetty binäärijärjestelmän avulla. Yksittäisestä totuusarvosta (binäärijärjestelmän numerosta 1 tai 0) käytetään nimitystä bitti (lyhenne englannin sanoista binary digit, binääriluku).
Lounasseteli
Maksukorttiratkaisut
Edenred-kortti (ent. Ticket Lounas ja Ticket Duo) ja Smartum Saldo ovat paperisten lounassetelien vaihtoehtoja. Ne ovat luottokortin tapaisia prepaid-maksukortteja, jonka taustalla olevalle tilille työnantaja siirtää rahaa. Tiliä veloitetaan oston yhteydessä ostoksen todellisen summan mukaisesti. Tekniikaltaan kortit ovat sirukortteja. Nämä kortit käyvät noin 10 000 ruokapaikassa.
Tietokone
Tietokoneen toiminta
Tietokoneen toimintaa ohjaa suoritin eli prosessori, joka tulkitsee konekielisiä käskyjä ja ohjaa niiden mukaan tietokoneen eri toimintoja. Suoritin suorittaa ohjelmaa lukemalla peräkkäisiä muistipaikkoja alueelta johon ohjelmakoodi on tallennettu, ja tulkitsemalla lukemansa bittijonot konekielisiksi käskyiksi. Käsky suorittaa yleensä jonkin yksinkertaisen alkeisoperaation, kuten luvun lukemisen muistipaikasta, kahden luvun välisen laskutoimituksen tai ohjelman suoritusosoitteen ehdollisen vaihtamisen. Käskyn suorituksen päätteeksi suorittimen sisäisissä muistipaikoissa, ns. rekistereissä sijaitsevat laskennan lopputulokset tallennetaan toisella käskyllä takaisin muistiin.
Lounasseteli
Sähköiset maksuratkaisut
ePassin mobiilisovelluksessa on kaikki työnantajan valitsemat henkilöstöedut, esimerkiksi lounasetu, liikunta- ja kulttuurietu, työmatkaetu ja hyvinvointietu. Maksamisessa käytetään tätä sovellusta tai tekstiviestiä.
Tietokone
Tietokoneen toiminta
Mekaanisten tietokoneiden (kuten Babbagen Analyyttinen tietokone) sijaan elektroniikkaan perustuvat tietokoneet yleistyivät. Digitaalinen tietokone korvasi analogiset tietokoneet. 1940-luvulla tietokoneet olivat releisiin tai elektroniputkiin perustuvia. Näiden jälkeen tulivat transistoritietokoneet, joita seurasivat useita transistoreja integroivat mikropiireihin perustuvat tietokoneet. Nykyiset tietokoneet perustuvat integroituihin piireihin eli mikropiireihin.
Lounasseteli
Sähköiset maksuratkaisut
Eazybreak-mobiiliseteli on suomalaisen Eazybreak Oy:n sähköinen maksutapa, joka on tarkoitettu paperisen lounassetelin korvaajaksi. Eazybreak-mobiiliseteliin ei liity paperiseteliä tai maksukorttia. Maksamiseen käytetään älypuhelinsovellusta tai tekstiviestiä.
Tietokone
Tietokoneen toiminta
Nykyään yhdelle mikropiirille integroitu mikroprosessori voi sisältää monta suoritinta – puhutaan suoritinytimistä tai vain ytimistä. Henkilökohtaisissa tietokoneissa on tyypillisesti 4–8 suoritinydintä yhdellä integroidulla piirillä. Suurissa palvelimissa ja supertietokoneissa suoritinytimiä on tuhansia.
Lounasseteli
Sähköiset maksuratkaisut
Kelpolounas on vaihtoehto paperiselle lounassetelille ja sirukorteille. Verotuksellisesti Kelpolounas eroaa perinteisestä lounassetelistä siten, että sen kautta voi ostaa vain sopimusruokailulounaita. Lounaan ostaminen tapahtuu internet-palvelun kautta älypuhelimella tai muulla internet-selaimella. Maksaminen tapahtuu ravintolan ja yrityksen välisenä laskutuksena.
Tietokone
Tietokoneen toiminta
Suorittimien lisäksi tietokoneessa on yleensä myös muita piirejä tai apusuorittimia, jotka suorittavat erikoistuneempia tietojenkäsittelytehtäviä ja vapauttavat siten varsinaiset suorittimet näistä tehtävistä. Esimerkiksi:
Lounasseteli
Ravintoedun verotus
Ravintoedun idea kiteytyy työnantajan ja työntekijän saamiin verohyötyihin. Työnantaja voi vähentää verotuksessaan lounassetelin (tai muun vastaavan järjestelyn) koko nimellisarvon. Palkansaaja voi puolestaan saada edun kahdella tavalla: lounasvähennyksenä tai luontoisetuna. Lounasvähennyksessä työntekijän palkasta vähennetään 75 prosenttia lounassetelien arvosta. Luontoisetu tarkoittaa puolestaan sitä, että työntekijä saa lounassetelit palkkansa päälle ja maksaa tuloverot edun verotusarvosta, joka on 75 prosenttia lounasedun arvosta.
Suomen valtio kärsii verotuetusta lounasedusta vuosittain yli 17 miljoonan euron veromenetykset mutta tienaa lounassetelien työllistävän vaikutuksen vuoksi 25 miljoonaa.
Tietokone
Tietokoneen toiminta
Arkipuheessa tietokoneita asetetaan usein paremmuusjärjestykseen vertailemalla suoraan esimerkiksi suorittimien kellotaajuuksia. Kellotaajuus voi antaa suurpiirteisen vihjeen esimerkiksi henkilökohtaisen tietokoneen teknisestä iästä ja siten sen yleisestä suorituskyvystä ja luotettavuudesta useimmissa tehtävissä, mutta pelkkiin numeerisiin suureisiin katsominen voi esimerkiksi koneen ominaisuuksia arvioitaessa olla hyvinkin harhaanjohtavaa. Suorittimen arkkitehtuurilla on käytännössä erittäin suuri vaikutus siihen miten paljon työtä prosessori saa yhden kellojakson aikana tehtyä, ja mikä lopullinen suorituskyky tulee olemaan. Suurtietokoneiden painopiste on transaktioprosessoinnissa, jossa laitteisto I/O-nopeus voi olla merkittävämpi tekijä kuin suorittimen nopeus. Virran kulutus voi olla sulautetuissa järjestelmissä ja mobiililaitteissa merkittävämpi tekijä kuin suoritusnopeus.
Tietokoneiden luokittelu
Historiallisesti tietokoneet on luokiteltu kokoluokan mukaan usein eri tavoin:
Supertietokoneella tarkoitetaan tietokonetta, joka valmistuessaan on tehokkaimpien tietokoneiden joukossa.
Muita luokitteluja ovat muun muassa käyttötavan (mm. henkilökohtainen tietokone) ja teknisen ratkaisun mukaan.
Tietokoneet on jaoteltu tekniikan mukaan eri sukupolviin. Tietokoneluokat syntyivät ensimmäisen ja toisen sukupolven tietokoneiden myötä ja kehittyivät kolmannen sukupolven suoritintekniikan myötä. Mikroprosessoreista on tullut yksittäinen määrittävä teknologia kaikissa tietokoneluokissa.
Tietokoneiden historia
thumb|[[Z3-tietokoneen jäljennös.]]
Tietokoneen kehitys vuosikymmenittäin
Ohjelmoitavuus
Tietokoneen merkittävin etu taskulaskimeen verrattuna on mahdollisuus ohjelmoitavuuteen ja mahdollisuus suorittaa eri ohjelmia. Taskulaskimella on helppo laskea muutama luku yhteen, mutta tuhansien lukujen laskeminen on työlästä. Tietokoneohjelma suoriutuu tehtävästä lyhyellä komentosarjalla. Churchin–Turingin teesin mukaan "kaikki laskettavissa oleva on laskettavissa Turingin koneella."
Seuraava esimerkki on kirjoitettu MIPS-suorittimen assembly-kielellä. Kyseinen ohjelma laskee kokonaislukujen 1 – 1000 summan:
Tietokonearkkitehtuuri
Tietokonearkkitehtuureista yleisimmät ovat Von Neumannin arkkitehtuuri ja Harvardin arkkitehtuuri. Näiden lisäksi on muita luokitteluja.
Tietokoneen osat
Tietokonejärjestelmään kuuluvat
Ohjelmisto
Ohjelmisto jaetaan edelleen
Laitteisto
Tietokoneen laitteiston perusrakenne (niin sanottu Von Neumannin arkkitehtuuri) on säilynyt suunnilleen samana aina 1940-luvulta asti. Laitteistoon kuuluvat
Tietokoneen tulevaisuudesta
Mooren lakina tunnettu kehitys on ollut voimassa useita vuosikymmeniä, mutta kehitys on hidastunut. Painopiste on siirtynyt suurempaan rinnakkaisuuteen ja tämä vaikuttaa myös ohjelmistojen kehitystapaan.
Tämä kehitys merkitsee:
Tietokoneiden tulevaisuus on tietokoneverkoissa. Mullistusta tietokonetekniikassa on esitetty kvanttitietokoneista.
USS Macon
thumb|right|250px|USS Macon hangaarinsa edustalla. USS Macon (ZRS-5), oli viimeinen Yhdysvaltain laivaston neljästä jäykkärunkoisesta ilmalaivasta. Se rakennettiin Akronissa, Ohiossa ja teki ensilentonsa 21. huhtikuuta 1933, vain muutama viikko sisaraluksensa USS Akronin (ZRS-4) tuhoutumisen jälkeen. Lentotestien jälkeen se otettiin palveluskäyttöön 23. kesäkuuta 1933. Sitä käytettiin jäykkärunkoisten ilmalaivojen teknisen ja operationaalisen laivastokäytön tutkimiseen.
Tuho 12. helmikuuta 1935
klo 16.00
Kova tuulenpuuska osui Maconiin. Ulkokuoreen tuli repeämiä ja suojaus rikkoutui kahdessa aluksen kahdestatoista heliumsäiliöstä.
klo 17.03
Tuuli käänsi aluksen vinoon, perä alaspäin. Miehiä kaatui ja kaksi heliumsäiliötä puhkesi. Sivuvakain irtosi.
klo 17.25
Miehistö näki kuinka kaksi rungon muotoa ylläpitävistä renkaista painui kasaan. Sitten alus alkoi pudota.
Klo 17.40
Macon osui merenpintaan ja alkoi vajota. Miehistö kahta lukuun ottamatta pelastui veneillä.
Klo 18.20
Macon upposi pohjaan. Miehistö pelastettiin pian.
Japanin talous
Japanin talous on vuoden 2022 lukujen mukaan maailman kolmanneksi suurin markkinahinnoin laskettuna ja neljänneksi suuri ostovoimakorjattuna. Maan ostovoimakorjattu bruttokansantuote (BKT) kyseisenä vuonna oli 6,1 biljoonaa Yhdysvaltain dollaria (USD). Bruttokansantuote jakautui eri toimialojen välillä niin, että maatalous muodosti siitä 1,1 %, teollisuus 30,1 % ja palvelut 68,7 %. Japanin valuutta on jeni. Japanin velka on sen bruttokansantuotteeseen suhteutettuna maailman suurin. Vuoden 2011 Tōhokun maanjäristys ja tsunami aiheutti tuhoja myös talouselämälle.
USS Macon
Lähteet
Tieteen kuvalehti
Japanin talous
Japanin huomattavimmat ulkomaankauppakumppanit ovat Kiina ja Yhdysvallat, ja esimerkiksi Japanin energiatuotanto on hyvin pitkälle riippuvainen ulkomailta tuoduista fossiilisista polttoaineista. Myös Japanin ruoanhankinta tukeutuu voimakkaasti ulkomaantuontiin, sillä maa ei pysty tuottamaan itse riittävää ravinnon määrää. Maatalouden tärkein tuote on riisi, ja myös kalastus on merkittävässä asemassa. Japanin merkittävimpiä teollisuustuotteita ovat moottoriajoneuvot sekä sähkökoneet. Verotus on Japanissa yleiseen tulotasoon verrattuna kevyempää kuin teollisuusmaissa yleensä. Arvopaperimarkkinapaikkoja on Japanissa useita, joista Tokion pörssi on yksi maailman suurimmista.
Taloushistoria
pienoiskuva|250px|[[Nanban-kaupan kausi|Nanban-kaupan kauden punaisen sinetin laiva.]]
Feodaaliaika
Edo-kauden taloudelliseen kehitykseen kuuluivat kaupungistuminen, tuotteiden kasvanut laivaliikenne, huomattava valtion sisäisen ja alun perin myös ulkomaisen kaupan kasvu sekä kaupan ja käsityöteollisuuden ero. Rakennustuotanto, pankit sekä kauppiaiden yhdistykset kukoistivat. Han-viranomaiset valvoivat yhä suuremmissa määrin kasvavaa maataloustuotantoa ja maalaisten käsitöiden leviämistä. 1700-luvun puolivälissä, Edon asukasluku oli ylittänyt miljoonan ja sekä Osakassa että Kiotossa oli kummassakin yli 400 000 asukasta. Myös moni muu linnan ympärille kehittynyt kaupunki kasvoi. Osakasta ja Kiotosta kehittyi kiireisiä kaupan ja käsitöiden tuotannon keskuksia Edon ollessa ruoan ja välttämättömien urbaanien kuluttajatuotteiden keskus.
Moderni Japani
pienoiskuva|250px|left|Zaibatsu-sukujen talletuksia takavarikoidaan vuonna 1946. Meiji-restauraatiossa Japani luopui feodaalisesta yhteiskuntajärjestelmästä ja aloitti nopean modernisoinnin ja teollistumisen. Restauraation jälkeen Japanista oli kehittynyt Aasian ensimmäinen teollistunut valtio. Kotimainen kaupallinen toiminta ja rajoitettu ulkomaankauppa olivat vastanneet kansalaisten toiveita Edo-kaudella, mutta modernisoitunut Meiji-kausi muutti kansan tarpeita radikaalisti. Alusta lähtien Meiji-kauden hallitsijat kannattivat markkinataloutta ja adoptoivat Britanniasta ja Pohjois-Amerikasta vapaan yrityskapitalismin. Aggressiivisia yrittäjiä täynnä oleva yksityissektori otti muutoksen vastaan positiivisesti.
Talousuudistuksiin lukeutui jeniin perustuva moderni valuutta, pankkitoiminta, kaupalliset lait ja verotus, pörssivaihdanta ja tietoliikenneverkot. Modernin, institutionaalisen ja kehittynyttä kapitalismia tukevan kehyksen perustaminen vei aikaa, mutta se saatiin valmiiksi 1980-luvulla. Siihen mennessä hallitus oli, pääasiassa budjettisyistä, luopunut suurelta osin suorasta modernisointiprosessin hallinnasta. Monet entisistä daimioista, joiden eläke oli aikaisemmin maksettu kertamaksuna, hyötyivät huomattavasti sijoituksista, joita he olivat tehneet kasvavaan teollisuuteen. Menestystä saavuttivat myös ne, jotka eivät olleet olleet epävirallisesti osallisia ulkomaankauppaan ennen Meiji-restauraatiota. Vanhat bakufua palvelleet yritykset, jotka yrittivät pitää kiinni vanhoista perinteistä, eivät selvinneet uudessa yritysympäristössä.
Alun perin hallitus oli mukana talouden modernisoinnissa, tarjoten useita "mallitehtaita", jotka helpottivat siirtymistä modernille kaudelle. Meiji-kauden ensimmäisen kahdenkymmenen vuoden jälkeen teollisuus laajeni länsimaisen teknologian ja huomattavien yksityisten sijoitusten avulla nopeasti noin vuoteen 1920 saakka. Harkitun taloudellisen suunnittelun ja sotien teollisuutta kiihdyttävän vaikutuksen seurauksena Japani selvisi ensimmäisestä maailmansodasta huomattavana teollisuusvaltiona. Toinen maailmansota puolestaan aiheutti huomattavia tuhoja Japanin taloudelle. Sen loputtua Japanin miehittäjät pyrkivät muun muassa hajottamaan zaibatsut. Korean sodan alettua Japanin talous lähti nopeaan nousuun jatkaen kasvamistaan aina 1980-luvulle saakka. 1980-luvun loppupuolella Japaniin muodostui talouskupla, jonka puhkeamisen seurauksena Japani ajautui taantumaan 1990-luvulla. Talouden korjauspolitiikan osana silloinen pääministeri Ryūtarō Hashimoto nosti kulutusveroa. Verojen nosto johti kuitenkin talouskehityksen heikkenemiseen ja Hashimoton suosion laskuun, jonka seurauksena hän hävisi seuraavat vaalit. Kuplan puhkeamista seuranneen kymmenen vuoden aikana Japanin talouden sanotaan olleen pysähtynyt ja aikaa on kutsuttu "menetetyksi vuosikymmeneksi".
Toimialat
pienoiskuva|250px|Riisi on Japanin tärkein viljelystuote.
Teollisuus
Japani luetaan maailman suurimpien ja teknologisesti kehittyneimpien tuottajamaiden joukkoon useammalla tuotantoalalla. Näihin kuuluvat muun muassa moottoriajoneuvot, joiden valmistamisessa menestyviin yrityksiin kuuluvat Toyota, Honda ja Nissan, sekä sähkölaitteet, joiden tunnetuimpiin valmistajiin kuuluvat Sony, Toshiba, Fujitsu ja Panasonic. Lisäksi Japani menestyy konetyökalujen, teräs- ja rautametallien, laivojen, kemikaalien, tekstiilien sekä prosessoidun ruoan valmistuksessa. Teollisuus muodostaa 24 % Japanin BKT:sta. Japanin talouden erikoispiirre on perinteisesti ollut valmistajien, tavarantoimittajien, jakelijoiden ja pankkien tiivis yhteistyö keiretsu-nimisissä ryhmittymissä.
Japanin mineraalivarannot ovat verrattain pieniä, ja sen harjoittama kaivostoiminta on taloudellisen merkityksen kannalta vähäistä. Verrattain suurimmat esiintymät ovat kivihiili, rauta, sinkki, lyijy, kupari, rikki, kulta ja hopea. Hiiltä löydetään lähinnä Hokkaidōn ja Kyūshūn saarilta. Kuparivarannot on kulutettu lähes loppuun. Japanista löytyy pieninä määrinä myös volframia, kromiittia ja mangaania. Japanilla on vuoden 2011 tietojen mukaan vahvistettu olevan 20,9 miljardin m3 maakaasuvarannot ja 44,12 miljoonan tynnyrin öljyvarannot.
Maatalous
Japanin maataloutta rajoittaa vuoristoinen ja karu maasto, ja sen maaperästä vain pieni osa soveltuu maatalouteen. Japanin tärkein viljelystuote on riisi. Sen lisäksi viljellään myös sokerijuurikkaita, vihanneksia ja hedelmiä. Karjatalouden tärkeimmät tuotteet ovat porsaanliha, siipikarja, maito ja munat. Näiden lisäksi Japanissa harjoitetaan huomattavasti myös kalastusta ja maan vuosittainen kalasaalis on yksi maailman suurimmista. Liikakalastus ja saasteet ovat kuitenkin johtaneet Japanin lähivesien tyhjenemiseen. Maatalous muodostaa 1,4 % Japanin BKT:sta. Japanin oma maataloustuotanto ei pysty kattamaan maan elintarvikemenekkiä, joten jopa puolet japanilaisten ruokatarvikkeista tuodaan ulkomailta.